
Styreseminar og styremøte 4-22
6. september 12.00 – 7. september kl 12.00
Sted: Thon hotell Harstad

Protokoll:
Til stede: Marianne Bremnes, Joachim Svendsrød, Kjærsti Gangsø, Birgitte Brekke, Bjørge Aase, Magni Hjertenes Flyum, Kjersti Tubaas, Marianne Ween. Marie Hustad til stede fra sak 38/22. Forfall: Ingen forfall.
Styreleder Marianne Bremnes ønsket velkommen til årets strategiseminar i Harstad. Siden hun kjenner byen godt – som tidligere ordfører – presenterte hun viktige og interessante fakta om byen og området rundt. Hun fortalte også om kunstvandringen styret er invitert med på.

Sak 32/22 	Innkalling og dagsorden
Sak 32/22 	Godkjenninger: Innkalling og dagsorden
Sak 33/22 	Godkjenning: Referat fra Styremøte 3-22
Sak 34/22	Daglig leders orientering
Sak 35/22	Driftsrapport jan-august
Sak 36/22	Medlemsmøte
Sak 37/22	Rapport etter kartlegging av 25 kommuner
Sak 38/22	Tilstandsrapport for det frivillige kulturlivet
Sak 39/22	Strategi for Kulturalliansen gjennom de neste årene 
Sak 40/22	Spillemidler – arbeid framover
Sak 41/22	Forslag til innretning på kontingent og medlemskategorier
Sak 42-22	Eventuelt

Vedtak:
Innkalling og dagsorden for Styremøte 3-23 godkjent.


Sak 33/22 	Referat fra Styremøte 3-22

Vedtak:
Signert referat fra styremøte 3-22 tatt til etterretning


Sak 34/22	Daglig leders orientering

Styret diskuterte oppsettet for rapporter til enkelt-kommuner, og hadde følgende innspill:
Rapporten bør inneholde informasjon om hvordan kommunene er i forhold til gjennomsnitt, sitater fra brukererfaringer, anbefalinger for plandokumenter og samarbeidsplattformer, henvisning til kommunens kulturplan, henvisninger til standarder for egnede lokaler. Vi bør også anbefale at kommunene undersøker behov hos sin egen frivillighet.

Om Frivillighetsbarometeret kommenterte styret at tall for total deltakelse bør komme fram, slik som i 2021: 11% av befolkningen deltok i kulturaktiviteter.

I tillegg til skriftlige orienteringer vedlagt sakspapirene ble det gitt muntlig informasjon om blant annet: 
Møter med Kulturdepartementet, og de fire søylene for kulturfrivilligheten: Læring, arenaer, medvirkning og oversiktlige tilskuddsordninger.

Vedtak:
Orienteringene ble tatt til etterretning


Sak 35/22	Driftsrapport 1. januar-30. august
Daglig leder la fram driftsrapporten og informerte om bakgrunnen for avvik på ulike poster. Forslag til justering: totalt administrasjonsbudsjett justeres opp fra kr. 1.126.000 til kr 1.200.000,-

Vedtak:
Budsjettjustering på grunn av engasjement godkjennes og driftsrapport jan-august 2022 tas til etterretning


Sak 36/22 Medlemsmøte

Medlemsmøte arrangeres torsdag 24. november kl 10-14.00 i Melahuset i Mariboesgate i Oslo.

Vedtak:

Følgende program vedtatt for medlemsmøtet:
· Tilstandsrapport for det frivillige kulturlivet legges fram.
· Rapport om kommunale kulturråd legges fram.
· Rapport etter 25 kartlagte kommuner legges fram
· De fire pilarene i strategien (Læring, arenaer, medvirkning og oversiktlige tilskuddsordninger) legges fram til diskusjon – eventuelt som gruppearbeid

Daglig leder fortsetter planleggingen i tråd med styrets diskusjoner, og ber om hjelp til å finne blåsegruppe eller annen underholdning


Sak 37-22 Rapport etter kartlegging av 25 kommuner

Daglig leder la fram foreløpig rapport, og ba om innspill til sluttføringen.

Styret diskuterte rapporten inngående og hadde følgende oppfordringer:
· Hovedsammendrag i begynnelsen av rapporten
· Konklusjon på hvert kapittel
· Formulering: Kulturalliansen finner/påpeker – ikke ‘mener’
· Akustikk: ‘lett tilgjengelig standard’ ‘deler er ISO-standard’
· Kapittel om lager: Påpeke utfordringer, som tilgjengelig kun en dag i uken, flytting av utstyr, produksjoner vanskelig, barn som må slepe tubaer/tunge instrumenter
· Tittel ‘eier-ansvar’
· Problematisering av frivilligheten som leietaker
· Løft for utforming, samlet uttrykk, bilder/illustrasjoner
· Metode-kapittel tidligere
Både Kjersti og Magni tilbud ressurser til diskusjoner og kvalitetssikring av resultatet.

Vedtak:
Styret tok utkast til rapport til orientering, og ber daglig leder arbeide videre i henhold til styrets føringer.

· Møtet avsluttet tirsdag kl 16.45 og gjenopptatt onsdag kl 09.00

Sak 38-22 Tilstandsrapport for det frivillige kulturlivet

Utkast til rapport ble lagt fram til diskusjon.  Generelt ønsket styret en større rapport, og gir fullmakt til å bruke ressurser på dette.

Styret hadde innspill om at rapporten tar med:
· Funn fra de 25 kommunene vi nå har kartlagt. Foreløpig rapport vedlagt.
· Utvikling i medlemstall under pandemien. Medlemstall i dag vedlagt.
· Rapporten fra 2018 og kommentarer til utviklingen siden da
· Noen fakta om rammevilkår, lovreguleringer, spillemidler, nye krav i arbeidsmiljøloven, arena-utfordringer.
Styret ser at det kanskje ikke er mulig å få med alle punktene.

Vedtak:
Mette Vårdal forespørres om å utvide rapporten, og tilbys tilsvarende økt honorar for arbeidet.
Daglig leder får fullmakt til å overskride budsjett for Analyse med inntil kr 50.000,-



Sak 39-22 Strategi for Kulturalliansen gjennom de neste årene

Styreleder innledet om gjeldende strategi og handlingsplan. Styret diskuterte hovedmål for de neste årene, som grunnlag for forslag til strategi og arbeidsplan som legges fram for årsmøtet 2023.

Styret samlet seg om følgende effektmål, som forsterker hverandre og vil gi Kulturalliansen en sterkere stemme/innflytelse i samfunnet:

Stemme utad:	Til politisk nettverk, kompetansenettverk, samarbeidspartnere
Møteplass:	Politiske verksteder, arena for motivasjon for medlemsorganisasjonen, 
kulturkonferanse og kunnskapsformidling
Kompetanse:	Kartlegging av kulturlokaler, faktabaserte analyser/rapporter, rammebetingelser,
		Bruke medlemmenes kompetanse i bredde og dybde, tilby egen kompetanse


Vedtak:

Mål for Kulturalliansen som organisasjon:
· Kulturalliansen skal være den felles stemmen for det frivillige kulturlivet
· Som høres av politikere
· Høres av myndigheter, sentralt, regionalt og lokalt
· Høres av medlemsorganisasjonene
· Høres av medier og publikum
· Kulturalliansen skal være en god møteplass for diskusjoner og kunnskapsutvikling
· Arene for politikkutvikling
· Arena for motivasjon hos medlemmene
· Arena for kunnskapsformidling
· Kulturkonferanse
· Arena som løfter kulturlivets spørsmål til debatt
· Kulturalliansen skal samle, øke og utvikle kunnskapen om det frivillige kulturlivet og formidle kunnskapen videre
· Kartlegging av kulturlokaler
· Levere faktabaserte analyser/rapporter om rammebetingelser
· Bruke medlemmenes kompetanse i bredde og dybde
· Tilby egen kompetanse
Kartleggingsprosjektet er omdreiningspunktet for Kulturalliansens virksomhet.

Følgende hovedmål skal være ledende for Kulturalliansens strategiske arbeid framover:
· Bedre vilkår for læring
· Bedre egnede arenaer
· Styrket medvirkning
· Oversiktlige tilskuddsordninger og rammemiljø
De fire hovedmålene/pilarene presenteres og legges fram for diskusjon på medlemsmøtet 24. november.


Sak 40/22	Strategi for evaluering/rydding spillemidler. 
Styreleder innledet om oppfølging av årsmøteresolusjon om spillemidler:

Vedtak:
Styret vil at Kulturalliansen har fokus på følgende i dette arbeidet framover:
· Fordeling av de 18% som går til kultur
· Nytt prinsipp for fordelingen: andelen som fordeles til kulturformål skal i sin helhet tilfalle kulturfrivilligheten
· Forskrift og forventninger til den
· Løfte blikket og arbeide for ny fordeling og opprydding i forbindelse med Kulturløftet

Sak 41/22	Kontingent/kontingent-utvalg

Utvalget presenterte konklusjoner fra arbeidet. 

Vedtak:

Styret vil foreslå for årsmøtet at det er styret som tar opp nye medlemmer.

Styret gir følgende føringer til kontingent-utvalget:
Antall medlemmer per 31.12 året før legges til grunn for ny kontingentstruktur:
Ingen medlemmer: Kontingent kr. 3.000,- eller 6.000,- vurderes av daglig leder, som foreslår sats for styret.
Paraplyorganisasjoner: kr. 10.000,-
Assosierte medlemmer er nasjonale ledd, evt regionale organisasjoner uten nasjonalt ledd.

Kontingent-utvalget bes fortsette arbeidet etter disse innspillene, og legge fram forslag i januar 2023
Utvalget bes foreslå nødvendige vedtektsendringer 
Hvis leder går ut av utvalget vil konstituert leder overta ledelsen av utvalget.


Møtet ble avsluttet kl 12.00. Referat Marianne Ween 13.09.22.

